Document ID: 31993R2617

Padomes Regula (EEK) Nr. 2617/93
(1993. gada 21. septembris),
ar ko groza Regulu (EEK) Nr. 1907/90 par dažiem olu tirdzniecības standartiem
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1] un jo īpaši tās 2. panta 2. punktu,
ņemot vērā Komisijas priekšlikumu,
tā kā Regulā (EEK) Nr. 1907/90 [2] noteikti daži olu tirdzniecības standarti;
tā kā noteikumi attiecībā uz tiešajām piegādēm, ko ražotāji veic uz iepakošanas vietām, dažos tirgos un pārtikas rūpniecības uzņēmumos būtu jāpiemēro šā paša veida piegādēm, ko nodrošina nepārtikas rūpniecībai;
tā kā, lai nodrošinātu neklasificētu olu pienācīgu apstrādi, to piegāde būtu pieļaujama vienīgi apstiprinātiem pārtikas rūpniecības uzņēmumiem saskaņā ar Padomes 1989. gada 20. jūnija Direktīvu 89/437/EEK par higiēnas un veselības aizsardzības problēmām, kas ietekmē olu produktu ražošanu un laišanu tirgū [3];
tā kā būtu skaidri jānosaka, ka fakultatīvās norādes uz olu iesaiņojumiem reklāmas nolūkiem var būt simboli un attiekties kā uz olām, tā citiem produktiem;
tā kā pieredze liecina, ka noteikumi par datumu norādēm uz A kategorijas olām un olu iepakojumiem būtu jāgroza tā, lai paredzētu obligāto minimālā derīguma termiņa norādi kā citiem pārtikas produktiem, saskaņā ar Padomes 1978. gada 18. decembra Direktīvu 79/112/EEK par dalībvalstu likumu tuvināšanu attiecībā uz pārtikas produktu marķēšanu, noformējumu un reklāmu [4]; tā kā uz importētu A kategorijas olu iepakojuma arī vajadzētu būt fasēšanas datumam, lai sekmētu kontroli,
IR PIEŅĒMUSI ŠO REGULU.
1. pants
Regulu (EEK) Nr. 1907/90 groza šādi:
1. Ar šādu frāzi papildina 2. panta 2. punkta a) un b) apakšpunktu:
"un nepārtikas rūpniecībai".
2. Regulas 4. panta 1. punkta a) apakšpunktu aizstāj ar šo:
"a) olas ikvienam, izņemot saņēmējus, iesaiņošanas centriem, tirgiem 2. panta 2. punkta a) apakšpunkta nozīmē, pārtikas rūpniecības uzņēmumiem, kas apstiprināti saskaņā ar Direktīvu 89/437/EEK, un nepārtikas rūpniecībai";
3. Regulas 6. panta 1. punktā un 8. panta 3. punktā vārdkopu "pārtikas rūpniecībai" aizstāj ar "pārtikas rūpniecības uzņēmumiem, kas apstiprināti saskaņā ar Direktīvu 89/437/EEK".
4. Regulas 7. panta a) punktu aizstāj ar šo:
"a) minimālais derīguma termiņš ("ieteicams līdz" datums)"
5. Regulas 10. panta 1. punkta a) apakšpunktu aizstāj ar šo:
"a) nosaukums vai firmas nosaukums, kā arī adrese uzņēmumam, kas fasējis olas vai pasūtījis to fasēšanu; nosaukumu, firmas nosaukums vai tirdzniecības marka, kuru izmantojis šis uzņēmums un kas var būt tirdzniecības marka, kuru kopīgi izmanto vairāki uzņēmumi, var tikt norādīta, ja tajā nav paziņojuma vai simbola, kas nesaskan ar šo regulu attiecībā uz olu kvalitāti vai svaigumu, to ražošanā izmantoto saimniekošanas veidu vai olu izcelsmi;".
6. Regulas 10. panta 1. punkta e) apakšpunktu aizstāj ar šo:
"e) minimālais derīguma termiņš ("ieteicams līdz". datums), kam seko ieteikumi par atbilstīgu glabāšanu A kategorijas olām, un fasēšanas datums citu kategoriju olām".
7. Regulas 10. panta 2. punkta e) apakšpunktu aizstāj ar šo:
"e) norādes vai simboli, kas domāti tam, lai veicinātu olu vai citu preču pārdošanu, ja šādas norādes vai simboli un tas, kā tie īstenoti, nav tādi, kas varētu maldināt pircēju".
8. Regulas 13. panta 2. punktu aizstāj ar šo:
"2. ja tirgo nefasētas olas, norāda arī tās iepakošanas vietas identifikācijas numuru, kur veikta olu šķirošana, vai gadījumā, ja tās ir ievestas olas, ārpuskopienas valsti, kas ir izcelsmes valsts, un minimālo derīguma termiņu, kam seko ieteikumi par atbilstīgu glabāšanu".
9. Regulas 15. panta b) punkta ee) apakšpunktu aizstāj ar šo:
"(ee) fasēšanas datums un minimālais derīguma termiņš, kam seko ieteikumi par atbilstīgu glabāšanu, A kategorijas olām un fasēšanas datums citu kategoriju olām".
2. pants
Komisija saskaņā ar Regulas (EEK) Nr. 2771/75 17. pantā noteikto procedūru nosaka pārejas pasākumus, kas vajadzīgi, lai īstenotu šo regulu, jo īpaši tos, kas attiecas uz esošo iepakojuma materiālu izmantošanu.
3. pants
Šī regula stājas spēkā 1993. gada 1. decembrī.
Regula uzliek saistības kopumā un ir tieši piemērojama visās dalībvalstīs.
Briselē, 1993. gada 21. septembrī

Labels: 3
17